دسامبرین 5-ده تورکیه شامپیوناتی‌نین 15-جی تورو چرچیوه‌سینده کئچیریلن قارشیلاشمادا "فنرباغچا" دوغما میداندا "ریزه اسپور"و قبول ائدیب.
گرگین کئچن گؤروشده ایستانبول تمثیلچی‌لری قوناق‌لارین قاپی‌سیندان دؤرد جاواب‌سیز توپ کئچیریب.
گونون دیگر موسابیقه سینده ایسه "باشاکشهر" سفرده "هاتای اسپور"و 3:0 حسابی ایله مغلوب ائدیب. "آنتالیااسپور"دا رقیب میداندا "کایسری اسپور"ا 2:0 حسابی ایله اودوزوب. "گیره سون اسپور" دوغما دیوارلار آراسیندا "فاتح کاراگومروک"و 3:1 حسابی ایله اوسته‌له‌ییب.
تورا دسامبرین 6-دا کئچیریله‌جک موسابیقه لر له یئکون وورولا‌جاق.
حاضیردا تورکیه سوپرلیگی‌نین تورنیر جدولینه 39 خاللا "ترابزون اسپور" باشچی‌لیق ائدیر. اوندان 12 خال گئری قالان "فنرباغچا" ایکینجی، سونونجودان بیر خال گئری قالان "کونیااسپور" ایسه اوچونجو پیله‌لرده قرارلاشیب‌لار.
